ଏଲୋରାର ଅନେକ ଅଭିଲେଖ ୬ଷ୍ଠ ଶତାବ୍ଦୀ ଓ ପରବର୍ତ୍ତୀ ସମୟର । ଏମାନଙ୍କ ମଧ୍ୟରେ ବହୁ ପରିଚିତ ହେଉଛି ରାଷ୍ଟ୍ରକୂଟ ରାଜା ଦାନ୍ତିଦୁର୍ଗ (ରାଜୁତି କାଳ ପ୍ରାୟ ୭୫୩-୭୫୭ ଖ୍ରୀ.)ଙ୍କ ଶିଳାଲେଖ ଯାହା ଗୁମ୍ଫା ୧୫ର ସମ୍ମୁଖ ମଣ୍ଡପର ପଶ୍ଚାତ୍ ପଟର କାନ୍ଥରେ ରହିଛି । ସେ ଉକ୍ତ ମନ୍ଦିରରେ ପ୍ରାର୍ଥନା କରିଥିବା ବିଷୟ ଏହି ଶିଳାଲେଖରେ ଉଲ୍ଲିଖିତ । ଜଗନ୍ନାଥ ସଭା ନାମରେ ପରିଚିତ କ୍ରମାଙ୍କ ୩୩ ଜୈନ ଗୁମ୍ଫାରେ ୩ଟି ଶିଳାଲେଖ ରହିଛି । ଏଥିରେ ବିଭିନ୍ନ ସନ୍ଥ, ଦାନ ଦେଇଥିବା ବ୍ୟକ୍ତିବିଶେଷଙ୍କ ନାମ ଉଲ୍ଲିଖିତ । ପାହାଡ଼ରେ ରହିଥିବା ପାର୍ଶ୍ୱନାଥଙ୍କ ମନ୍ଦିରରେ ୧୨୪୭ ମସିହାର ଏକ ଶିଳାଲେଖ ରହିଛି ଓ ସେଥିରେ ବର୍ଦ୍ଧନପୁରର ଜଣେ ଦାତାଙ୍କ ନାମ ଉଲ୍ଲିଖିତ । 

ଗୁମ୍ଫା ମନ୍ଦିର ୧୬ର କୈଳାସ ମନ୍ଦିରର ନିର୍ମାଣର ଶ୍ରେୟ ରାଜା ପ୍ରଥମ କୃଷ୍ଣଙ୍କୁ (ଖ୍ରୀ. ୭୫୭-୭୮୩) ଦିଆଯାଇଥାଏ । ସେ ଦାନ୍ତିଦୁର୍ଗଙ୍କ ପରବର୍ତ୍ତୀ ରାଜା ଓ ତାଙ୍କ ଦାଦା । ଗୁଜରାଟର ବରୋଦାରୁ ମିଳିଥିବା ଏକ ତାମ୍ର ଅଭିଲେଖ ଅନୁଯାୟୀ ଏଲାପୁରର ପାହାଡ଼ରେ କୃଷ୍ଣରାଜଙ୍କଦ୍ୱାରା ଏକ ଭବ୍ୟ ଗୁମ୍ଫା ମନ୍ଦିରର (ଗହ୍ୱର) ନିର୍ମାଣ କରାଯାଇଥିଲା : 

ଏଲୋରା ଶିଳାଲେଖ
ଅବସ୍ଥିତି ଓ ଭୌଗୋଳିକ ଗଠନ
ଜୈନ ଗୁମ୍ଫା ସମୂହ (୩୦-୩୪)
ବୌଦ୍ଧ ଗୁମ୍ଫା ସମୂହ (୧-୧୨)